runetrust/blame-folketinget-dk huggingface dataset:
Bent Bøgsted (DF), 2019-11-01:
Vi gør det lettere i retsplejen at operere med lydoptagelser af udsagn og forklaringer, og på linje med det, der foregår ved danske domstole, indfører vi moderne regler, hvor en højt specialiseret dna-videnskab gør det muligt at forbedre politiets efterforskning.
Keld Albrechtsen (EL), 2004-04-22:
Så vil jeg foreslå, at vi løser problemet på den måde - det ved jeg så ikke om ministeren synes er en god idé, men det må hr. Kim Andersen formentlig også kunne være tilfreds med - at hr. Kim Andersen sender et brev til ministeren, hvori hr. Kim Andersen skriver, hvilke beregningsforudsætninger der skal indgå i den beregning, som han vil have foretaget.
Colette L. Brix (DF), 2003-03-14:
Konkret forlanges det i den nuværende næringslov, at næringsbrevet ophænges et synligt sted på forretningsstedet, men i lovforslaget foreslås reglerne om udstedelse af næringsbreve ændret, så næringsbrevet ikke længere skal ophænges på forretningsstedet.
Anni Matthiesen (V), 2024-10-24:
Vi tror i Venstre på, at praksisfaglighed vil være med til at vække interessen for at skabe noget nyt med hænderne og dermed også give nye kompetencer, så flere elever får mod på også at søge i en retning af måske erhvervsuddannelserne – ja, hvem ved, måske på den lange bane at vælge en ny epx.
Kristian Thulesen Dahl (DF), 2000-12-06:
Det, vi får at vide, er, at det er business as usual, og at det er statsministerens vurdering, at det helt klart ligger inden for rammerne for, hvad en regering kan bruge embedsmændene til i spillet om befolkningens gunst i en folkeafstemningssituation, og derfor synes jeg, det er endnu mere grotesk, end vi umiddelbart fik indtryk af i første omgang.
Annette Vilhelmsen (SF), 2012-05-10:
Der ser jeg simpelt hen frem til, at vi får rettet op på et meget skævt Danmark, sådan at vi får et Danmark i balance og også sådan, at man på Skarø kan producere sin is og på en fornuftig måde få den afsat, så vi synes, at det er et fælles produkt, som vi alle sammen står bag.
Thomas Jensen (S), 2009-05-13:
For dengang aftalen om plejeboliggarantien var blevet indgået i 2005 i forbindelse med satspuljeforliget, gik fru Pia Kjærsgaard, som jo er formand for Dansk Folkeparti, ud i avisen Nordjyske og sagde: Der er grund til stolthed i Dansk Folkeparti, fordi der gennemføres en plejeboliggaranti, og det er noget, som Dansk Folkeparti har æren for.
Brian Mikkelsen (KF), 2000-05-18:
Echelon, men vi har selvfølgelig læst artikler i pressen og kender til mange af de rygter, der går om systemet. Vi havde en forespørgsel, F 5, som er omtalt også af andre ordfører, for nogle måneder siden, og jeg kan stort set henvise til, hvad den konservative ordfører, hr. Helge Adam Møller, sagde ved den lejlighed, men lad mig tilføje, at der da helt sikkert er enkeltpersoner, kriminelle organisationer eller andre, der ved forskellige lejligheder og nogle gange systematisk søger at aflytte elektronisk kommunikation.
Per Clausen (EL), 2015-03-27:
Det ville jo i givet fald ikke være første gang, man, når man snakker om vandsektoren, løber ind i, at det er både indviklet og kompliceret – ikke så meget at få beskrevet de problemer og udfordringer, man står over for, for det kan man godt, men at finde nogle løsninger, som er tilfredsstillende.
Jørgen Arbo-Bæhr (EL), 2006-03-21:
Efter andenbehandlingen af dette forslag blev vi gennem 3F’s Nyhedsbrev af 20. marts 2006 gjort opmærksom på, at der måske, hvad angår EU og direktivet om forskelsbehandling på arbejdsmarkedet, kan være nogle problemer i det her forslag.
Rasmus Prehn (S), 2018-01-17:
Der er jo ikke nogen tvivl om, at det, der måske kunne være det allermest hensigtsmæssige – det var også det, ministeren og jeg havde lejlighed til lige at tale om, inden vi gik i gang – var, hvis kommunen, eventuelt sammen med erfarne politifolk eller andre, kunne anvise steder, hvor man kan køre det her gaderæs under ordnede forhold.
Yildiz Akdogan (S), 2010-04-13:
Hvorfor er det egentlig et millimeterprincip, at man gerne vil have en kvalificeret gruppe ind på nogle poster – en gruppe, som ikke har en reel chance, fordi den her rekrutteringskæde, som ordføreren snakker om, desværre går ud på, at den næste, der bliver rekrutteret ind i bestyrelsen, er en, der ligner den, der allerede sidder der, nemlig en mand?
Louise Elholm (V), 2024-04-18:
Som den tidligere ordfører, hr. Anders Kronborg, sagde, giver det her som det første mulighed for, at National enhed for Særlig Kriminalitet kan hjælpe efter en anmodning fra færøsk politi, og det er jo lidt en anderledes ting end ellers, men det er et ønske fra Færøerne selv, at det er den her måde, det skal foregå på, og derfor synes jeg, det er rigtig positivt, at man har fundet en løsning, som alle synes er positiv.
Hans Vestager (RV), 2012-05-25:
Radikale Venstre finder, at der med det udkast til bekendtgørelse, som socialministeren har udsendt, er taget et rimeligt hensyn både til de her af Radikale Venstre anførte synspunkter og til de synspunkter, som er indeholdt i det her forslag til folketingsbeslutning.
Elsebeth Gerner Nielsen (RV), 2007-02-22:
Samtidig foreslår vi for det andet, at de mange forskellige lovgivninger, der i dag regulerer bevarelsen af kulturmiljøet og kulturlandskabet, samles i én lovgivning, så det ikke mindst for de kommunale beslutningstagere bliver lettere at overskue, hvad det er for et regelsæt, der gælder, og hvilket ansvar den enkelte kommune har.
Peter Skaarup (DF), 2001-10-10:
Jeg kunne godt tænke mig at høre et klart svar fra justitsministeren: Mener justitsministeren, at det er rimeligt, at hverken chefen for Politiets Efterretningstjeneste, chefen for Forsvarets Efterretningstjeneste eller chefen for DCP åbenbart bliver orienteret før i sidste uge om, at vi har en farlig krigsforbryder i Danmark?
Helle Thorning-Schmidt (S), 2013-10-03:
Men det står jo også klart, at der vel ikke er nogen lette løsninger, der værner om det skattefinansierede velfærdssystem, vi har, og at der ikke findes ikke nogen lette løsninger, medmindre, selvfølgelig, at man ønsker at stå uden for det indre marked og den frie bevægelighed.
Morten Messerschmidt (DF), 2007-02-27:
Men det er jo årtier for ikke at sige et halvt sekel siden, at bestemmelsen har været brugt, og derfor har jeg svært ved at forstå, hvordan den argumentation nu pludselig kan falde i unåde hos fru Pernille Frahm, når man tidligere ikke har holdt sig tilbage fra at afskaffe paragraffer, som ikke har været anvendt i ualmindelig lang tid.
Høgni Hoydal (T), 2005-10-06:
Så det, jeg efterlyser, er, at den danske regering, både denne og den forrige, i stedet for konsekvent at støtte de kræfter, der siger, at vi skal blive i det såkaldte rigsfællesskab, også kan være med til at lave en praktisk ordning, der gør selvstændigheden ikke til en trussel, hvor man truer med økonomiske og administrative konsekvenser, men til en reel mulighed, hvor man også støtter processen.
Astrid Krag (S), 2021-03-02:
den anden strukturelle betingelse for, at vi kan få en mere værdig ældrepleje, få løftet danskernes tryghed og tillid i forbindelse med ældreplejen igen, er, at vi får gjort op med den overstyring, det bureaukrati, den kontrol, som er i vores ældrepleje i dag.
Magnus Heunicke (S), 2019-01-23:
Det er jo noget, som er demokratisk besluttet i et regionsråd, og det vil sige, at hvis der efter næste regionsvalg skulle være et flertal, der vil ændre på det – tilføre nogle flere afdelinger eller, hvad jeg synes ville være en dårlig idé, fjerne nogle af de her afdelinger fra Næstved Sygehus og lægge dem et andet sted hen – så er det altså en demokratisk beslutning.
Ole M. Nielsen (KRF), 2000-11-16:
Men de har selvfølgelig forladt den dér liberalistiske tankegang, som han led under, fordi han trods alt ikke var kommet længere. De vil ærgre sig over deres tipoldefar, når de nu sidder dér og vånder sig over det klima, der er opstået på den tid, og alle de problemer, det har medført med folkevandringer og flygtninge, der flytter op til os her, osv., og så tænker de
Trine Bramsen (S), 2023-04-19:
Og det vil da også være sådan, at såfremt vi afskaffer de forslag, vi vedtog sidste år, vil vi blot skulle efterleve den EU-lovgivning om kvinder i bestyrelser, som vi grundet den danske lovgivning, som et flertal her i Folketinget selv har besluttet, er undtaget fra; altså vil det være EU, der beslutter, hvad det er for en lovgivning, vi skal have, og ikke Danmark selv.
Erik Christensen (S), 2016-02-09:
Altså, man sætter så mange mennesker, som får en meget, meget vanskelig dagligdag, nogle bliver sat ud af deres boliger, andre har ikke råd til at betale for deres børns fritidsaktiviteter osv., ned i ydelse, og samtidig står ordføreren her og siger, at det vil betyde, at flere mennesker kommer i arbejde.
Villy Søvndal (SF), 2004-05-27:
Den daværende regerings position var præcis den samme som den i ordførertalen, både fra udenrigsministeren og fra Venstres ordfører, nemlig helt uambitiøs på den måde, at man vil godt være med til lidt i den tekniske ende med selvdestruktion og sådan noget, men for alvor at forsøge at flytte væk fra de her dehumane våben, dér går grænsen.
Jann Sjursen (KRF), 2001-05-31:
for fællesskab, og EU er platformen, hvorfra vi kan påvirke en organisation som WTO og skal gøre det. Vi skal presse på, så EU også i den sammenhæng påtager sig et globalt lederskab og også lægger vægt på, at de globale partnerskaber, som er så vigtige, bliver indgået, partnerskaber mellem de rige i nord og de fattige i syd, partnerskaber mellem EU som sådan og de nye demokratier i Central- og Østeuropa.
Pernille Rosenkrantz-Theil (EL), 2005-03-16:
Regeringen og Dansk Folkeparti står altså for et system, som godt nok på overfladen lyder vældig fint – man går ind og giver en ventelistegaranti, det er til at forstå – men problemet er, at det i sidste ende skaber et sundhedsvæsen, som er skævt.
Kristian Hegaard (RV), 2019-11-01:
Men når retningen er at indskrænke den sanktionsmulighed, dommerne har, og i stigende grad sige, at nu vil man som politikere diktere, hvad udfaldet af en given afgørelse skal være, så er det bare, at vi bliver bekymret for, at det bliver ved og det bliver ved med at spise sig ind, sådan at politikere tror, at de skal lege dommere, i stedet for at sagerne har deres helt naturlige gang ved domstolene, hos dem, der er uddannet til det, hos dem, der har forstand på det, og man lader dem fastsætte både den hårde, men også den kloge straf.
Sonja Albrink (CD), 2001-01-23:
Når man så har siddet og kigget i de høringssvar, der er kommet ind, må man jo også sige, at der er høringssvar, særlig fra byggebranchen, som siger, at det forslag, som vi debatterer og har til førstebehandling her i dag, vil skade de små håndværksmestre til fordel for de store entreprenørselskaber.
Brian Mikkelsen (KF), 2008-12-05:
Efter beslutningsforslaget pålægges regeringen at arbejde for, at EU's regler om beskyttelse af dyr under transport skærpes, således at udsættersøer kun må transporteres i maksimalt 8 timer eller til nærmeste slagteri, og at denne tidsgrænse ikke kan forlænges ved ophold i samlestalde eller lignende.
Anders Fogh Rasmussen (V), 2005-04-27:
Så vil jeg gerne sige til hr. Morten Bødskov, at vi ikke har afskaffet praktikpladser, men vi har byttet nogle skolepraktikpladser ud med rigtige praktikpladser, og hr. Morten Bødskov må ikke hænge mig op på et eksakt tal, som jeg af gode grunde jo ikke kan være forberedt på, men som jeg erindrer det sidste tal, har der været en stigning i antallet af ordinære uddannelsesaftaler på, tror jeg, omkring 2.000.
Inger Støjberg (V), 2010-12-08:
Med den politiske aftale om en aktiv beskæftigelsesindsats, der virker, ændres refusionerne, så kommunerne får høj refusion, når de giver ledige tilbud ude på virksomhederne, for vi ved, at det er det, der virker bedst, når det drejer sig om at skaffe ledige tilbage i job.
Pia Olsen Dyhr (SF), 2015-05-19:
Det bekymrer med rette flere og flere danskere, ikke mindst i Nordjylland og i Nordsjælland, hvor prøveboringerne enten er i fuld gang eller påtænkes, hvilket ikke mindst i går aftes kunne ses, da Aalborg Byråd jo med et flertal, inkluderende bl.a. også Socialdemokraterne, sagde nej tak til at give en tilladelse.
Kristian Thulesen Dahl (DF), 2006-06-01:
Uanset om man bor i det socialdemokratisk ledede København eller det socialdemokratisk ledede Århus, kan det ikke nytte noget, at man, når man kommer op på rådhuset, fordi man synes, at forholdene er elendige, får at vide, at det er statens skyld, for staten kunne bare sende nogle af milliarderne i statskassen over til kommunerne.
Birgitte Bergman (KF), 2021-05-04:
Men det her forslag handler om, at det i dag er kommunerne, der giver tilladelse til de store anlæg, altså en badebro, men er den lille part i det her, hvor det faktisk er Kystdirektoratet, som er den store part, og som giver tilladelse til de små installationer, altså et gelænder, en trappe osv., og der er meget forvirring derude.
Ellen Trane Nørby (V), 2020-12-16:
Nu bliver der så lagt et loft på fire børn, som også er det, der overenskomstmæssigt er gældende mange steder, men samtidig insisterer man på, at der kun kan være tre børn pr. voksen i en vuggestue, på trods af at man der kan kalde på en kollega, hvis der er farlige situationer eller andre ting, hvor man er udfordret i opgaveløsningen.
Mike Legarth (KF), 2012-02-23:
Enhedslisten mener, at det skulle være en statslig virksomhed, og det er derfor, vi ser Enhedslisten, lovforslag for lovforslag, ønske at beskatte maksimalt, altså brandbeskatte, alle de private virksomheder, sådan at det ikke er interessant at drive dem, for så kan de komme over i statsligt regi, og så kan Enhedslisten og andre kampfæller komme til at bestemme, hvordan erhvervspolitikken skal være.
Lars Boje Mathiesen (NB), 2020-11-13:
Nu har vi en proces – og så kan det godt være, at man ikke er enig i den proces, og den tager længere tid, og den uenighed omkring det anerkender jeg, men nu har vi en proces – og hvis det nu viser sig, at der kommer informationer frem, kan det så gøre, at Radikale Venstre vil ændre deres holdning til det her spørgsmål?
Svend Auken (S), 2002-04-23:
Når jeg imidlertid har bedt om ordet nu, er det for at stille et opklarende spørgsmål vedrørende forslaget til vedtagelse. Som det er formuleret, har jeg stor sympati for det, og kommer det til afstemning, vil Socialdemokratiet kunne støtte det. Jeg har problemer på et punkt, og det er naturligvis også derfor, at vi ikke kan være medforslagsstillere til forslaget til vedtagelse, og det er, når det drejer sig om varm luft.
Pia Gjellerup (S), 2000-03-02:
Gennem den lånefacilitet, som vi i øvrigt var enige om at sætte op sidste år, og som handler om de meget risikobetonede vækstvirksomheder, særlig inden for biotekområdet, at de kan få sig et særligt rum, hvor man tager højde for, at der dels er en meget stor risiko, men også for nogle enkelte af dem selvfølgelig en meget stor gevinstmulighed, at dér, hvor der realiseres meget store gevinster, ja dér har man så et større tilbageløb for at kunne sikre, at man har råd til at være så risikovillig på det samlede projektportefølje, og at vi kommer frem til at finde det, der viser sig at være de store gevinster.
Søren Kolstrup (EL), 2000-10-27:
Det var den her lov med IPPC-direktivet, og der oplyste ministeren over for udvalget, at han mente, at grønne regnskaber kunne udnyttes på en sådan måde, at man fik en dynamisk dialog mellem virksomhederne og tilsynsmyndighederne, herunder vedrørende muligheden for substitution.
Zenia Stampe (RV), 2016-05-17:
Jeg mener sådan set, at der er redegjort rigeligt for, hvor udfordringerne er, og så er det en politisk afgørelse, hvilke instrumenter man så alligevel vil bruge for f.eks. at bekæmpe radikaliserede imamer, og hvor meget man vil gå på kompromis med ytringsfriheden osv.
Ole Sohn (SF), 2003-12-17:
Nu er det ikke en egentlig velfærdskommission, jeg ønsker man skulle lægge det hele hen til, men jeg ved jo, også efter at regeringen trak nedskæringerne på dagpengene tilbage, at Det Konservative Folkepartis ordfører på området, både på arbejdsmarkedsområdet i øvrigt og finansområdet, hr. Lars Barfoed, skulle have et ekstra rap over fingrene, før han kunne forstå, at Det Konservative Folkeparti ikke måtte komme med forslag til næste år, som Det Konservative Folkeparti ellers havde bebudet at man kunne have idé om.
Line Barfod (EL), 2003-11-12:
Derfor forstår jeg ikke, hvorfor ministeren ikke i stedet har en konstruktiv tilgang til det og er glad for, at folketingsmedlemmerne interesserer sig for det nordiske samarbejde og ønsker at styrke det og også ønsker, at ministeren skal drage nytte af det til gavn for borgerne både i Danmark og i resten af Norden.
Christian Rabjerg Madsen (S), 2021-12-22:
Hvis man kigger på Venstres prioriteringer, er det sådan, at når man fratager de danskere, der har arbejdet hårdest og længst, deres pension, går det i særlig grad ud over borgerne i Morsø, Frederikshavn, Jammerbugt og Hjørring Kommuner, for det er der, at der er flest danskere, der har søgt om Arnepensionen.
Ole Vagn Christensen (S), 2000-10-31:
Vi har altså her at gøre med en kollektivt finansieret tryghedsforbedring, og eftersom lærlingene bliver kompenseret for fastfrysningen af personfradraget, er ændringerne oven i købet skruet så fornuftigt sammen, at kun en meget lille gruppe vil få ringere incitament til at arbejde.
Jan Petersen (S), 1998-12-17:
Men når vi netop står med en så kraftig beskæftigelsesfremgang og derfor så sent får problemer, er det også bydende nødvendigt, at vi yderligere sikrer fleksibilitet og mobilitet på det danske arbejdsmarked, og det er det, der er det afgørende i Arbejdsmarkedsreform 3. Når vi kommer ned på de ledighedsprocenter, vi har nu, er det vigtigt, at vi fremrykker indsatsen, og det er vigtigt, at vi sætter meget direkte og individuelt ind, så folk kan få de job, der tilbyder sig, selv om de kommer fra andre job, der er ganske fjernt derfra rent kvalifikationsmæssigt.
Lissa Mathiasen (S), 1998-04-02:
Jeg vil hermed godt tilkendegive, at vi fra Socialdemokratiets side er opmærksomme på, at der ligger de her ønsker uden for huset, men jeg skal ikke lægge skjul på, at vi finder det mest relevant at afvente den videre udvikling, før disse spørgsmål bliver taget op, og jeg skal derfor på Socialdemokratiets vegne give vores tilslutning til det fremsatte forslag.
Kathrine Olldag (RV), 2022-04-21:
Jeg kan også byde ind med at sige, at Radikale Venstre sådan set er det eneste parti ud over regeringen, der er kommet med en fuldt finansieret klimaplan, som vi kom med her sidste efterår, og som vi i øvrigt lige nu er i reelle politiske forhandlinger om i forhold til realiseringen af mange delelementer, herunder også, hvad man skal gøre for de offentlige køkkener.
Morten Bødskov (S), 2021-01-15:
Indregnes tilbageløb og adfærdsændringer, svarer det til et årligt finansieringsbehov på ca. 1,3 mia. kr. – en regning, som Liberal Alliance ligesom under debatten i går om et andet forslag foreslår betalt af vores fælles råderum, altså det, man på jævnt dansk, i hvert fald der, hvor jeg kommer fra, plejer at kalde ufinansierede skattelettelser.
Ulla Tørnæs (V), 2022-05-03:
Man laver en aftale, som berører en forligskreds, men en aftale, hvor man jo udmærket godt ved, at det er et synspunkt, som vi deler, og det har jo så ført frem til, at vi har fremsat et beslutningsforslag, som tidligere i dag har været til behandling her i Folketingssalen.
Tom Behnke (KF), 2009-11-26:
Fru Karen Hækkerup sagde jo selv med sine egne ord klart og tydeligt, at den situation, vi taler om, altså er, når man fysisk forhindrer politiet i at udføre deres opgaver, f.eks. ved, at man blokerer vejen ved at sætte sig ned og hægte sig sammen med hinanden.
Carolina Magdalene Maier (ALT), 2018-11-29:
Er vi ikke enige om, at hvis man kommer som flygtning til Danmark og man kommer i arbejde – nu tager man givetvis ikke en uddannelse, for det kan man ikke, for at få permanent opholdstilladelse, men i løbet af en årrække opfylder man kravene til at søge om permanent ophold og får det tildelt – så er man i det tilfælde ikke længere midlertidig i Danmark?
Trine Torp (SF), 2016-10-27:
For en gennemførelse af denne del af landbrugspakken kræver ikke nødvendigvis en lovændring, men det må jo betyde, at regeringen mener, at man ikke kan stole på kommunerne, og ikke tror på, at regeringen er i stand til at forhandle sig frem til en aftale med KL – eller hvad?
Astrid Krag (SF), 2010-04-27:
Nu ved jeg godt, at hr. Erling Bonnesen muligvis ikke vil tillægge sig curlers, når han bliver ældre, men ville det ikke være sådan noget a la det, der ville være et mere oplagt frit valg end det her frie valg, hvor man alene fokuserer på, hvem det er, der udbyder ældreplejen?
Pelle Dragsted (EL), 2016-02-26:
Det, jeg tror vi er mange der er lidt bekymrede for, er at genopleve den proces, der var op til sidste vedtagelse af offentlighedsloven, hvor der jo pludselig kom alle mulige små kompromisforslag om meroffentlighed, som viste sig ikke rigtig at være det papir værd, de var skrevet på.
Pelle Dragsted (EL), 2016-12-15:
Men i går rullede jo den her kritik fra Statsrevisorerne omkring negativ moms, og når vi nu snakker om SKATs kontrol, så vil jeg – hvis ministeren finder det betimeligt – egentlig gerne høre om ministerens og regeringens umiddelbare synspunkter, nu hvor vi er samlet her i dag.
Ole Stavad (S), 2007-03-29:
Det er ikke ordentligt, at regeringen lægger nogle hindringer i vejen for, at folkevalgte i kommunerne, der gerne vil levere en ordentlig velfærd til deres børn, til deres folkeskole, til deres ældre, til deres sygehusområde og sundhedsområde, ikke får mulighed for at gøre det, fordi regeringen har stillet nogle tal op, som viser sig at være falske.
Rasmus Vestergaard Madsen (EL), 2021-05-05:
Professor i miljøret Ellen Margrethe Basse udtaler i forbindelse med den ekstra høring, der er blevet lavet om vvm-redegørelsen i Politiken den 17. april i år, at: »VVM-direktivet er fortsat ikke overholdt, fordi man stadig arbejder ud fra en opdeling, hvor man undersøger Lynetteholmen bid for bid, men ikke ser på det samlede projekt«.
Martin Lidegaard (RV), 2014-10-01:
Der har vi valgt ikke på nogen måde at gå ind militært, og det har altså indtil nu kostet 200.000 civile tab, og det har kostet 9 millioner mennesker på flugt og en fuldstændig kaotisk situation i Syrien, der bl.a. og måske mest af alt har været medvirkende til, at ISIL er blevet så styrket, som de er.
Rune Lund (EL), 2006-10-24:
Vi har her en førstebehandling i Folketingssalen, og ligesom jeg stillede spørgsmål til hr. Walter Christophersen, vil jeg også gerne stille ordføreren fra Det Konservative Folkeparti det samme spørgsmål: Er det ikke problematisk, at man tager sådanne beslutninger her i Folketinget uden at have hørt konkurrenterne, dvs. Railion eller Dansk Jernbane ApS, og uden at man har hørt miljøorganisationerne?
Per Clausen (EL), 2008-06-10:
Jeg vil godt spørge hr. Benny Engelbrecht, om det i grunden ikke ville være enklere, hvis Socialdemokraterne gjorde det, som ville være naturligt, hvis man mener det alvorligt, når man siger, at man ikke ønsker at give en kapitalfond indflydelse på det dansk-svenske postsamarbejde, nemlig at stemme for Enhedslistens ændringsforslag, der jo forhindrer det, frem for at hr. Benny Engelbrecht nu går og afventer, at nogle skal komme med nogle beroligende udsagn.
Morten Bødskov (S), 2012-03-29:
Jeg vil gerne slutte med at gøre det klart for alle, at forebyggelse af seksuelt misbrug af børn er et meget vigtigt indsatsområde for regeringen, og det er derfor også helt afgørende, at vi har en velfungerende håndtering og behandling af personer, der er dømt for seksuelle overgreb på børn.
Poul Nyrup Rasmussen (S), 2000-03-29:
Vi skal jo huske - det er også til SF's formand, hr. Holger K. Nielsen - at forskellen nu i forhold til 1993 jo er tre ting: For det første har vi fået en helt ny Amsterdamtraktat, der på afgørende måde ændrer forudsætningerne, i og med at vi nu samarbejder om en beskæftigelsespolitik, der er en stor, stor fordel for Danmark.
Tom Behnke (KF), 2008-05-13:
Rigsadvokaten vil også følge med i, hvad strafniveauet er, og hvordan udviklingen har været, og derudfra vil det jo så, hvis det er nødvendigt, være muligt for os at tage initiativ til at sørge for, at der bliver en skærpelse af strafferammen eller af strafudmålingen på anden vis.